Three essays on agricultural and applied economics
Authors: Κοτάκου Χριστίνα 
Published: August 2021

Η διατριβή αποτελείται από τρία δοκίμια - κεφάλαια που εξετάζουν θέματα που σχετίζονται με τα αγροτικά και εφαρμοσμένα οικονομικά. Το πρώτο κεφάλαιο εστιάζει στην εκτίμηση των παραμέτρων της συνάρτησης προσφοράς βαμβακιού και των συναρτήσεων ζήτησης των εισροών που χρησιμοποιούνται στην παραγωγή του χρησιμοποιώντας τη μέθοδο Φαινομενικά Ασυσχέτιστων Εξισώσεων σε συνδυασμό με τις έξης μεθόδους - Pooled Random Effects και Fixed Effects. Επιπλέον εξετάζεται η σχέση της ελαστικότητας προσφοράς και του μεγέθους της αγροτικής εκμετάλλευσης. Σύμφωνα με τα αποτελέσματα η υιοθέτηση διαφορετικών τεχνικών εκτίμησης οδηγεί σε σημαντικά διαφορετικά αποτελέσματα όσον άφορα την τιμή των εκτιμώμενων παραμέτρων καθώς και τη στατιστική τους σημασία. Χρησιμοποιώντας τους κατάλληλους στατιστικούς ελέγχους συνάγεται το συμπέρασμα ότι η ορθή μέθοδος εκτίμησης είναι η μέθοδος των Fixed Effects καθώς οι εκτιμημένες παράμετροι είναι συνεπείς. Επιπλέον προκύπτει πως υφίσταται μια αντίστροφη σχέση μεταξύ ελαστικότητας προσφοράς και μεγέθους εκμετάλλευσης. Στο δεύτερο κεφάλαιο εξετάζεται η επίδραση τεσσάρων διαφορετικών αγροτικών πολιτικών στην παραγόμενη ποσότητα βαμβακιού λαμβάνοντας υπόψη την αβεβαιότητα των παραγωγών ως προς την τιμή του προϊόντος. Οι τέσσερις πολιτικές είναι: α) η πολιτική που ήταν σε ισχύ μέχρι το 2005, β) η ενδιάμεση αναθεώρηση του 2003 (το 65% των επιδοτήσεων δίνεται ως Ενιαία Αποδεσμευμένη Ενίσχυση (ΕΑΕ) και το 35% δίνεται ως επιδότηση ανά καλλιεργούμενο στρέμμα) η οποία άρχισε να εφαρμόζεται μετά το 2006, γ) ένα σενάριο πλήρους αποδεσμευμένης ενίσχυσης, και δ) ένα καθεστώς του ελεύθερου εμπορίου όπου οι παραγωγοί δεν λαμβάνουν καμία ενίσχυση το οποίο αποτελεί και το καθεστώς με το οποίο συγκρίνονται όλα τα προηγούμενα σενάρια. Τα αποτελέσματα του κεφαλαίου αυτού δείχνουν ότι η παραγόμενη ποσότητα σε όλα τα σενάρια πολιτικής είναι μεγαλύτερη από την αντίστοιχη του καθεστώτος του ελεύθερου εμπορίου. Επιπλέον στην περίπτωση των μικρών σε μέγεθος εκμεταλλεύσεων οι οποίες αποστρέφονται περισσότερο τον κίνδυνο από τις μεγαλύτερες, η παράγωγη είναι μεγαλύτερη στο σενάριο της πλήρους αποδέσμευσης σε σχέση με τα σενάρια της ενδιάμεσης αναθεώρησης και της πολιτικής που ήταν σε ισχύ μέχρι το 2005. Από την άλλη μεριά οι μεγάλες σε μέγεθος εκμεταλλεύσεις παράγουν περισσότερο όταν εφαρμόζετο η πολιτική που ήταν σε ισχύ μέχρι το 2005, ενώ η παράγωγη τους βαίνει μειούμενη στα σενάρια της ενδιάμεσης αναθεώρησης και της πλήρους αποδέσμευσης. Σε κάθε περίπτωση συγκρίνοντας την παραγόμενη ποσότητα βαμβακιού όταν εφαρμόζεται η πολιτική της πλήρους αποδέσμευσης με την αντίστοιχη σε καθεστώς ελεύθερου εμπορίου παρατηρείται ότι στην πρώτη περίπτωση η παραγόμενη ποσότητα είναι μεγαλύτερη. Αυτό πρακτικά σημαίνει ότι όσο οι γεωργοί λαμβάνουν ένα επιπλέον εισόδημα μέσω της ΕΑΕ η απόφαση τους για το ύψος της παράγωγης δεν εξαρτάται μονό από τις τιμές του προϊόντος όπως αυτές διαμορφώνονται στην αγορά άλλα και από την καταβολή της ΕΑΕ. Το τρίτο κεφάλαιο εξετάζει την τεχνική αποτελεσματικότητα και την παραγωγικότητα των βαμβακοπαραγωγών όταν ισχύουν δυο διαφορετικές αγροτικές πολιτικές: α) η πολιτική που ήταν σε ισχύ μέχρι το 2005, και β) η ενδιάμεση αναθεώρηση του 2003 που τέθηκε σε ισχύ το 2006. Το βασικό ερώτημα είναι αν η τεχνική αποτελεσματικότητα και παραγωγικότητα των βαμβακοπαραγωγών έχει αυξηθεί, μειωθεί ή παραμένει η ίδια από τότε που τέθηκε σε ισχύ η καινούργια αγροτική πολιτική. Επιπρόσθετα εξετάζεται η επίδραση των αγροτικών ενισχύσεων και άλλων ερμηνευτικών μεταβλητών στην τεχνική αποτελεσματικότητα των βαμβακοπαραγωγών. Από τη σύγκριση των αποτελεσμάτων των δυο διαφορετικών πολιτικών προκύπτει ότι η εφαρμογή της νέας αγροτικής πολιτικής μετά το 2006 δεν αύξησε ούτε την τεχνική αποτελεσματικότητα ούτε την παραγωγικότητα των Ελλήνων βαμβακοπαραγωγών. Αντίθετα εκτιμήθηκε πως η ΕΑΕ η οποία χορηγείται από το 2006 και μετά επιδρά αρνητικά στην τεχνική αποτελεσματικότητα των παράγωγων.